**ข้อความที่จำเพาะเจาะจงของผลการพิจารณาเกี่ยวกับการโฆษณาอาหาร ยา ผลิตภัณฑ์สมุนไพร และเครื่องสำอาง**

สิ่งที่ส่งมาด้วย

**ที่ทำให้เข้าใจผิดในสาระสำคัญ ตามข้อ 5(2)**

**แห่งประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**เรื่อง การกระทำที่เป็นการเอาเปรียบผู้บริโภคในกิจการกระจายเสียงและกิจการโทรทัศน์ พ.ศ. 2555**

| **ลักษณะเนื้อหาการโฆษณา**  **ที่แบ่งตามกลุ่มลักษณะเนื้อหาการโฆษณา** | **ข้อความผลการพิจารณา** |
| --- | --- |
| **อาหาร** | |
| กลุ่ม 1  รักษาโรค | เป็นการโฆษณาคุณประโยชน์ คุณภาพ หรือสรรพคุณ ของผลิตภัณฑ์อาหารโดยไม่ได้รับอนุญาต และทำให้เข้าใจผิดในสาระสำคัญเกี่ยวกับผลิตภัณฑ์อาหาร **ว่ามีผลในการบำบัด บรรเทา รักษาโรค หรืออาการของโรค** ซึ่งไม่เป็นความจริงหรือเป็นการหลอกลวงให้เกิดความหลงเชื่อโดยไม่สมควร นอกจากนี้การโฆษณาที่ทำให้เข้าใจเช่นว่านั้น ยังเป็นการแสดงความมุ่งหมายว่าผลิตภัณฑ์อาหารดังกล่าวทำหน้าที่ได้เหมือน “ยา” ตามนิยามในพระราชบัญญัติยา พ.ศ. 2510 |
|  |
| กลุ่ม 2  เสริมสมรรถภาพ ทางเพศ | เป็นการโฆษณาคุณประโยชน์ คุณภาพ หรือสรรพคุณของผลิตภัณฑ์อาหารโดยไม่ได้รับอนุญาต และทำให้เข้าใจผิดในสาระสำคัญเกี่ยวกับผลิตภัณฑ์อาหาร **ว่ามีผลในการเสริมสมรรถภาพทางเพศ** ซึ่งไม่เป็นความจริงหรือเป็นการหลอกลวงให้เกิดความหลงเชื่อโดยไม่สมควร นอกจากนี้การโฆษณาที่ทำให้เข้าใจเช่นว่านั้นยังเป็นการแสดงความมุ่งหมายว่าผลิตภัณฑ์อาหารดังกล่าวทำหน้าที่ได้เหมือน“ยา” ตามนิยามในพระราชบัญญัติยา พ.ศ. 2510 |
| กลุ่ม 3  ลดความอ้วน  ลดน้ำหนัก | เป็นการโฆษณาคุณประโยชน์ คุณภาพ หรือสรรพคุณ ของผลิตภัณฑ์อาหารโดยไม่ได้รับอนุญาต และทำให้เข้าใจผิดในสาระสำคัญเกี่ยวกับผลิตภัณฑ์อาหารนั้น**ว่ามุ่งหมายสำหรับให้เกิดผลแก่สุขภาพ โครงสร้าง หรือการกระทําหน้าที่ใด ๆ ของร่างกายมนุษย์** ซึ่งไม่เป็นความจริงหรือเป็นการหลอกลวงให้เกิดความหลงเชื่อโดยไม่สมควร นอกจากนี้การโฆษณาที่ทำให้เข้าใจเช่นว่านั้น ยังเป็นการแสดงความมุ่งหมายว่าผลิตภัณฑ์อาหารดังกล่าว ทำหน้าที่ได้เหมือน “ยา” ตามนิยามในพระราชบัญญัติยา พ.ศ. 2510 |
| กลุ่ม 4  เสริมความงาม | เป็นการโฆษณาคุณประโยชน์ คุณภาพ หรือสรรพคุณ ของผลิตภัณฑ์อาหารโดยไม่ได้รับอนุญาต และทำให้เข้าใจผิดในสาระสำคัญเกี่ยวกับผลิตภัณฑ์อาหารนั้นว่า**มุ่งหมายสำหรับให้เกิดผลแก่สุขภาพ โครงสร้าง หรือการกระทําหน้าที่ใด ๆ ของร่างกายมนุษย์** ซึ่งไม่เป็นความจริงหรือเป็นการหลอกลวงให้เกิดความหลงเชื่อโดยไม่สมควร นอกจากนี้การโฆษณาที่ทำให้เข้าใจเช่นว่านั้น ยังเป็นการแสดงความมุ่งหมายว่าผลิตภัณฑ์อาหารดังกล่าว ทำหน้าที่ได้เหมือน “ยา” ตามนิยามในพระราชบัญญัติยา พ.ศ. 2510 |
| กลุ่ม 1+2  รักษาโรค+เสริมสมรรถภาพทางเพศ | เป็นการโฆษณา คุณประโยชน์ คุณภาพ หรือสรรพคุณ ของผลิตภัณฑ์อาหาร โดยไม่ได้รับอนุญาตและทำให้เข้าใจผิดในสาระสำคัญเกี่ยวกับผลิตภัณฑ์อาหารนั้นว่า **มีผลในการเสริมสมรรถภาพทางเพศ รวมไปถึงมีผลในการบำบัด บรรเทา รักษาโรค หรืออาการของโรค** ซึ่งการโฆษณาที่ทำให้เข้าใจเช่นว่านั้น เป็นการแสดงความมุ่งหมายว่าผลิตภัณฑ์อาหารดังกล่าวทำหน้าที่ได้เหมือน “ยา” ตามนิยามในพระราชบัญญัติยา พ.ศ. 2510 |
| กลุ่ม 1+3/4  รักษาโรค+ลดความอ้วน ลดน้ำหนัก/เสริมความงาม | เป็นการโฆษณา คุณประโยชน์ คุณภาพ หรือสรรพคุณ ของผลิตภัณฑ์อาหาร โดยไม่ได้รับอนุญาตและทำให้เข้าใจผิดในสาระสำคัญเกี่ยวกับผลิตภัณฑ์อาหารนั้นว่า **มุ่งหมายให้เกิดผลแก่สุขภาพ โครงสร้าง หรือการกระทําหน้าที่ใด ๆ ของร่างกายมนุษย์ รวมไปถึงมีผลในการบำบัด บรรเทา รักษาโรค หรืออาการของโรค** ซึ่งการโฆษณาที่ทำให้เข้าใจเช่นว่านั้น เป็นการแสดงความมุ่งหมายว่าผลิตภัณฑ์อาหารดังกล่าวทำหน้าที่ได้เหมือน “ยา” ตามนิยามในพระราชบัญญัติยา พ.ศ. 2510 |
| กลุ่ม 2+3/4  เสริมสมรรถภาพทางเพศ+ลดความอ้วน ลดน้ำหนัก/เสริมความงาม | เป็นการโฆษณา คุณประโยชน์ คุณภาพ หรือสรรพคุณ ของผลิตภัณฑ์อาหาร โดยไม่ได้รับอนุญาตและทำให้เข้าใจผิดในสาระสำคัญเกี่ยวกับผลิตภัณฑ์อาหารนั้นว่า **มุ่งหมายให้เกิดผลแก่สุขภาพ โครงสร้าง หรือการกระทําหน้าที่ใด ๆ ของร่างกายมนุษย์ มีผลในการเสริมสมรรถภาพทางเพศ** ซึ่งการโฆษณาที่ทำให้เข้าใจเช่นว่านั้น เป็นการแสดงความมุ่งหมายว่าผลิตภัณฑ์อาหารดังกล่าวทำหน้าที่ได้เหมือน “ยา” ตามนิยามในพระราชบัญญัติยา พ.ศ. 2510 |
| กลุ่ม 1+2+3/4  รักษาโรค+เสริมสมรรถภาพทางเพศ+ลดความอ้วน ลดน้ำหนัก/เสริมความงาม | เป็นการโฆษณา คุณประโยชน์ คุณภาพ หรือสรรพคุณ ของผลิตภัณฑ์อาหาร โดยไม่ได้รับอนุญาตและทำให้เข้าใจผิดในสาระสำคัญเกี่ยวกับผลิตภัณฑ์อาหารนั้นว่า **มุ่งหมายให้เกิดผลแก่สุขภาพ โครงสร้าง หรือการกระทําหน้าที่ใด ๆ ของร่างกายมนุษย์ มีผลในการเสริมสมรรถภาพทางเพศ รวมไปถึงมีผลในการบำบัด บรรเทา รักษาโรค หรืออาการของโรค** ซึ่งการโฆษณาที่ทำให้เข้าใจเช่นว่านั้น เป็นการแสดงความมุ่งหมายว่าผลิตภัณฑ์อาหารดังกล่าวทำหน้าที่ได้เหมือน “ยา” ตามนิยามในพระราชบัญญัติยา พ.ศ. 2510 |
| โฆษณาโดยไม่ได้รับอนุญาต แต่ไม่เป็นเท็จหรือเกินจริง | เป็นการโฆษณาคุณประโยชน์ คุณภาพ หรือสรรพคุณของอาหาร ทางวิทยุกระจายเสียงเพื่อประโยชน์ทางการค้า โดยไม่ได้รับอนุญาต ฝ่าฝืนมาตรา 41 แห่งพระราชบัญญัติอาหาร พ.ศ. 2522 |
|  |  |

|  |  |
| --- | --- |
| **ผลิตภัณฑ์สมุนไพร ยาแผนโบราณสำหรับมนุษย์** | |
| แสดงสรรพคุณอันเป็นเท็จ เกินความจริง หรือทำให้เข้าใจผิดในสรรพคุณ | เป็นการโฆษณาผลิตภัณฑ์สมุนไพรหรือคุณประโยชน์ของผลิตภัณฑ์สมุนไพร โดยไม่ได้รับอนุญาต ฝ่าฝืนมาตรา 70 วรรคหนึ่ง และโฆษณาผลิตภัณฑ์สมุนไพรโดยแสดงสรรพคุณอันเป็นเท็จ เกินความจริง หรือทำให้เข้าใจผิดในสรรพคุณของผลิตภัณฑ์สมุนไพร ฝ่าฝืนมาตรา 74(2) แห่งพระราชบัญญัติผลิตภัณฑ์สมุนไพร พ.ศ. 2562 |
| โฆษณาในเชิงป้องกัน บำบัด บรรเทา รักษา โรคมะเร็ง เบาหวาน โรคเรื้อน วัณโรค เอดส์ โรคหรืออาการของโรคทางสมอง หัวใจและหลอดเลือด ปอด ม้าม ตับ ไต ตา | เป็นการโฆษณาผลิตภัณฑ์สมุนไพรหรือคุณประโยชน์ของผลิตภัณฑ์สมุนไพร โดยไม่ได้รับอนุญาต  ฝ่าฝืนมาตรา 70 วรรคหนึ่ง และโฆษณาผลิตภัณฑ์สมุนไพรโดยฝ่าฝืนหลักเกณฑ์ วิธีการ และเงื่อนไขเกี่ยวกับการโฆษณา ตามที่รัฐมนตรีโดยคำแนะนำของคณะกรรมการประกาศกำหนด ฝ่าฝืนมาตรา 74(5) แห่งพระราชบัญญัติผลิตภัณฑ์สมุนไพร พ.ศ. 2562 |
| โฆษณาโดยไม่ได้รับอนุญาต  แต่ไม่เป็นเท็จหรือเกินจริง | เป็นการโฆษณาผลิตภัณฑ์สมุนไพรหรือคุณประโยชน์ของผลิตภัณฑ์สมุนไพร โดยไม่ได้รับอนุญาต  ฝ่าฝืนมาตรา 70 วรรคหนึ่ง แห่งพระราชบัญญัติผลิตภัณฑ์สมุนไพร พ.ศ. 2562 |

|  |  |
| --- | --- |
|  |  |
| **ยาแผนปัจจุบันและยาแผนโบราณสำหรับสัตว์** | |
| โอ้อวดสรรพคุณว่าสามารถบำบัด บรรเทา รักษาหรือป้องกันโรคอย่างศักดิ์สิทธิ์หรือหายขาด | เป็นการโฆษณาขายยาโดยไม่ได้รับอนุมัติ ข้อความ เสียง หรือภาพ ที่ใช้ในการโฆษณาจากผู้อนุญาต และโอ้อวดสรรพคุณว่าสามารถบำบัด บรรเทา รักษาหรือป้องกันโรคอย่างศักดิ์สิทธิ์หรือหายขาด  ฝ่าฝืนมาตรา 88(1) และมาตรา 88 ทวิ แห่งพระราชบัญญัติยา พ.ศ. 2510 |
| แสดงสรรพคุณยาอันเป็นเท็จหรือเกินความจริง ไม่ตรงตามที่ขึ้นทะเบียนตำรับ | เป็นการโฆษณาขายยาโดยไม่ได้รับอนุมัติ ข้อความ เสียง หรือภาพ ที่ใช้ในการโฆษณาจากผู้อนุญาต และโฆษณาสรรพคุณไม่ตรงตามที่ขึ้นทะเบียนตำรับ ฝ่าฝืนมาตรา 88(2) และมาตรา 88 ทวิ แห่งพระราชบัญญัติยา พ.ศ. 2510 |
| แสดงสรรพคุณยาอันตรายหรือยาควบคุมพิเศษ | เป็นการโฆษณาขายยาโดยไม่ได้รับอนุมัติ ข้อความ เสียง หรือภาพ ที่ใช้ในการโฆษณาจากผู้อนุญาต และโฆษณาสรรพคุณยาอันตรายหรือยาควบคุมพิเศษ ฝ่าฝืนมาตรา 88(6) และมาตรา 88 ทวิ แห่งพระราชบัญญัติยา พ.ศ. 2510 |
| โฆษณาขายยากลุ่ม โรคเบาหวาน มะเร็ง อัมพาต วัณโรค โรคเรื้อน สมอง หัวใจ ปอด ตับ ม้าม ไต | เป็นการโฆษณาขายยา โดยไม่ได้รับอนุมัติ ข้อความ เสียง หรือภาพ ที่ใช้ในการโฆษณาจากผู้อนุญาต และโฆษณาสรรพคุณว่าสามารถบำบัด บรรเทา รักษา หรือป้องกันโรคหรืออาการของโรคที่รัฐมนตรีประกาศ ฝ่าฝืนมาตรา 88(8) และมาตรา 88 ทวิ แห่ง พระราชบัญญัติยา พ.ศ. 2510 |
| โฆษณาโดยไม่ได้รับอนุญาต แต่ไม่เกินจริง | เป็นการโฆษณาขายยาโดยไม่ได้รับอนุมัติ ข้อความ เสียง หรือ ภาพ ที่ใช้ในการโฆษณาจากผู้อนุญาต ฝ่าฝืนมาตรา 88 ทวิ แห่งพระราชบัญญัติยา พ.ศ. 2510 |

|  |  |
| --- | --- |
|  |  |
| **เครื่องสำอาง** | |
| ข้อความที่เป็นเท็จหรือเกินความจริง | เป็นการโฆษณาโดยใช้ข้อความที่ไม่เป็นธรรมต่อผู้บริโภค ข้อความที่เป็นเท็จหรือเกินความจริง ฝ่าฝืนมาตรา 41 วรรคสอง (1) พระราชบัญญัติเครื่องสำอาง พ.ศ. 2558 |
| ข้อความที่จะก่อให้เกิดความเข้าใจผิดในสาระสำคัญเกี่ยวกับเครื่องสำอาง | เป็นการโฆษณาโดยใช้ข้อความที่ไม่เป็นธรรมต่อผู้บริโภค ข้อความที่จะก่อให้เกิดความเข้าใจผิดในสาระสำคัญเกี่ยวกับเครื่องสำอาง ฝ่าฝืนมาตรา 41 วรรคสอง (2) พระราชบัญญัติเครื่องสำอาง พ.ศ. 2558 |
| แสดงสรรพคุณที่เป็นการรักษาโรค | เป็นการโฆษณาที่ใช้ข้อความที่ไม่เป็นธรรมต่อผู้บริโภค โดยก่อให้เกิดความเข้าใจผิดในสาระสำคัญเกี่ยวกับเครื่องสำอางและแสดงสรรพคุณที่เป็นการรักษาโรคหรือที่มิใช่จุดมุ่งหมายเป็นเครื่องสำอาง ฝ่าฝืน มาตรา 41 วรรคสอง (2) (3) พระราชบัญญัติเครื่องสำอาง พ.ศ. 2558 |
| แสดงสรรพคุณบำรุงกาม | เป็นการโฆษณาที่ใช้ข้อความที่ไม่เป็นธรรมต่อผู้บริโภค โดยก่อให้เกิดความเข้าใจผิดในสาระสำคัญเกี่ยวกับเครื่องสำอางและแสดงสรรพคุณบำรุงกาม ฝ่าฝืน มาตรา 41 วรรคสอง (2) (4) พระราชบัญญัติเครื่องสำอาง พ.ศ. 2558 |
| โฆษณาไม่เกินจริง | ไม่เข้าข่ายเป็นความผิดตามพระราชบัญญัติเครื่องสำอาง พ.ศ. 2558 |